# Avisand

### Fra Wikipedia, den frie encyklopedi

Avisender (fra tysk: Zeitungsente) er en folkelig betegnelse for falske nyhetsmeldinger eller oppdiktede historier på trykk i aviser. Ofte kan slike historier gå verden over på kort tid.

## [rediger] Etymologi

Det finnes flere teorier rundt opphavet til dette ordet:

- En utbredt påstand er at begrepet er fonetisk avledet av forkortelsen N.T. (latin: non testatum, ikke etterprøvd), som har vært brukt i noen engelskspråklige aviser om ubekreftede nyhetsmeldinger. Lest på tysk klinger denne forkortelsen som ordet Ente, altså ender.

- En teori som kan spores tilbake til brødrene Grimm er at dette er et uttrykk som kan føres tilbake til Martin Luther, som bruker begrepet «blå ender» som et bilde på vranglære.

- Nok en forklaring som trekker Martin Luther inn i historien, har med adjektivet lügend (lyvende) å gjøre. Bøyningsformen lügenden skal ha gått veien om Lüg-enten (lyve-ender), for så å ha blitt kortet ned til Enten, altså ender. I følge Georg Büchmanns bok Bevingede ord stammer ordet fra en av Luthers prekener hvor han omtaler en av legendene om Franz av Assisi på denne måten.

- Mer sannsynlig er det at det franske uttrykket donner des canards («gi ender») har blitt tatt opp i tysk språkbruk. I Frankrike brukes uttrykket om løgn og svindel, og henspiller på at ender er utroverdige snadredyr. Den dag i dag henviser tittelen på avisen Le Canard Enchaîné til denne sammenhengen.

Den tyske avishistorikeren Martin Welke var lenge tilhenger av «N.T.-teorien», inntil han kom over en karikatur fra 1849 med tittelen Der journalistische Eiertanz. Bildet viste en skandalejournalist med alle sine redskaper, og opp fra skuldervesken hans tittet to ender. «Når journalistikken har vært forbundet med disse fuglene så lenge», sier Welke, «betyr det at N.T.-historien bare er nok en avisand».

## [rediger] Se også:

- Vandrehistorie
- Folkloristikk

## [rediger] Eksterne lenker:

- Urban Legends Reference Pages En søkbar indeks for vandrehistorier og avisender (engelskspråklig).

Hentet fra «http://no.wikipedia.org../../../a/v/i/Avisand.html»

Kategorier: Ord og uttrykk | Aviser

##### Views

- Artikkel
- Diskusjon
- Nåværende versjon

##### prosjektrelatert

- Hjelp
- Ny bruker?
- Prosjektportal
- Last opp fil
- Tinget

##### Søk

##### Andre språk

- Deutsch